OpenLLM-France/wikimedia huggingface dataset:
# Juan Mari Agirregabiria

Juan Mari Agirregabiria Agirre euskal fisikaria da. EHUko irakaslea Zientzia eta Teknologia Fakultatean.

## Ibilbide profesionala

Zientzia Fisikoetan doktorea da Euskal Herriko Unibertsitatetik. Zientzia eta Teknologia Fakultatean ikasi zuen. Ikerkuntza alorrari dagokion Azkue Saria lortu zuen bere doktorego-tesiagatik.
Jose Ramon Etxebarriarekin hainbat liburu idatzi zituen eta doktore-tesia zuzendu zion.

### Liburuak

Bere euskarazko liburu aipagarrienak hauek dira:
* 2008: Mekanika teorikoa. UPV/EHU arg
* 2004: Mekanika klasikoa . UPV/EHU arg
* 2003: Fisika orokorra (2. argitalpena, zuzendua eta berregokitua) Joseba Andoni Duoandikoetxea Zuazo, Martxel Ensunza Lekunberri, Jose Ramon Etxebarria Bilbao, Oskar Ezenarro Artolazabal, Jose Mari Pitarke de la Torre, Alberto Trancho Elorriaga, eta Patxi Ugalde Lorda-rekin. UEU arg
* 2000: Fisika ikasleentzako ekuazio diferentzial arruntak. UPV/EHU arg
* 1992: Fisika Orokorra. Joseba Andoni Duoandikoetxea Zuazo, Martxel Ensunza Lekunberri, Jose Ramon Etxebarria Bilbao, Oskar Ezenarro Artolazabal, Jose Mari Pitarke de la Torre, Patxi Ugalde Lordarekin. UEU arg
* 1988: Mekanika analitikoa , Jose Ramon Etxebarria Bilbao-rekin. UEU arg
* 1986: Fisika Orokorra (II) , Joseba Andoni Duoandikoetxea Zuazo, Martxel Ensunza Lekunberri, Jose Ramon Etxebarria Bilbao, Oskar Ezenarro Artolazabal, Jose Mari Pitarke de la Torre, Alberto Trancho Elorriaga, Patxi Ugalde Lorda-rekin. UEU arg
* 1980: Mekanika Erlatibista Aurresankorrerako sarrera. UEU arg
* 1979: Mekanika analitikoa. Jose Ramon Etxebarria Bilbao-rekin. UEU arg

## Sariak eta errekonozimenduak

* 1982: Ana Zubiaga biologoarekin batera euskarazko ikerlanetarako Resurrección Maria Azkue saria jaso zuen. Bilboko Aurrezki Kutxa. Tetramomentu lineala eta angeluarra ingurune jarraien eta interakzionatzen ari diren partikulen sistemen mekanika erlatibistan

## Erreferentziak

* ↑ Colina, Sustrai. (2015). «Zientziaren garapena geldiezina da» Argia astekaria (2467. alea) (Noiz kontsultatua: 2015-06-30ean).
* ↑ Etxebarria Bilbao, Jose Ramon. (1986). Ekuazio jaraunskorrak: I. Erradiazio elektromagnetikoa. II. Osin-muga fraktalak. UPV/EHU ISBN 978-84-8438-145-7..
* ↑ Artetxe, Karmele 1976-. (2011). Euskara unibertsitatera bidean : eragileak eta proiektuak (1939-1990). Udako Euskal Unibertsitatea ISBN 978-84-8438-374-1. PMC 907050485. (Noiz kontsultatua: 2020-03-27).

## Kanpo estekak

* Juan Mari Agirregabiriaren web orria Euskal Herriko Unibertsitatean
* Juan Mari Agirregabiria Ingumaren datu-basean
* Juan Mari Agirregabiria Agirre Buruxkak. UEUren liburutegi digitala. (lau liburu)
* Datuak: Q107429329
# Juan Mari Atutxa

    Artikulu hau politikari jeltzaleari buruzkoa da; idazlea gaitzat duena beste hau da: «Juan Mari Atutxa Egiraun»
Juan Mari Atutxa Mendiola (Areatza, 1941eko maiatzaren 18a - ) politikari bizkaitarra da.
Eusko Alderdi Jeltzalean ibilbide osoa egin du.

## Hastapenak

EAJko kidea gaztetatik, Bizkaiko Batzar Nagusietan ibili zen 1983tik 1991ra, nekazaritzaren sailean ardura hartuz tarteaz. Halaber, Lemoako udaletxean alkateordea izan zen 1987tik 1991 arte.

## Sailburua

Eusko Jaurlaritzaren Barne Sailean kargurik gorena hartu zuen 1991tik 1998 arte, Ertzaintza garapen garai funtsezkoan zela. Urte horiek ika-mika gogorrak ekarri zizkion orduko Ezker Abertzalearekin, baina latzena ETAren mehatxuak jasatea izan zen.

## Legebiltzarrean

Horren ostean, Eusko Legebiltzarrean presidente izendatu zuten (1998-2005). Kargu horretan, azken urteetan Espainiako eskuin-muturraren inguruko talde batek jomugan ipini zuen, Gorka Knörr eta Kontxi Bilbaorekin batera, Alderdien Legea delakoa aplikatzeari uko egin ondoren. Horren ondorioz, geroago inputatua eta kondenatua izan zen Atutxa doktrina izenaz ezagutu zen prozesua erabilita. Handik urte batzuetara, Giza Eskubideen Europako Auzitegiak Espainia zigortu zuen. Atutxari, Knörri eta Bilbaori «epaiketa bidezkorako eskubidea» urratu zietela esan zuen.

## Erretiroa

Politika utzita, gaur egun Sabino Arana Fundazioaren presidentea da.

## Toki izenak

Lemoako (Bizkaia) Udalak Juan Mari Atutxa sailburu izandako garaia kale baten izenarekin gogoratzen du.

## Kanpo loturak

* (Gaztelaniaz) Sabino Arana Fundazioa

## Erreferentziak

* ↑ https://web.archive.org/web/20180315070542/https://www.berria.eus/paperekoa/1875/002/001/2017-06-14/europan_agerian_ostera_ere.htm
* Datuak: Q3312335
* Multimedia: Juan María Atutxa / Q3312335
# Juan Manuel de Rosas

Juan Manuel de Rosas (Buenos Aires, Argentina, 1793ko martxoaren 30a - Southampton, Hampshire, Ingalaterra, 1877ko martxoaren 14a) argentinar militarra eta diktadorea izan zen. Argentina XIX. mendeko bigarren laurdenean murgildurik egon zen zentralismoaren eta federalismoaren arteko joera guztien arteko liskar guztietan parte hartu zuen.

## Biografia

1828. urtean Dorrego Buenos Airesko gobernutik kendu zutenean, Juan Lavalle gobernari berriaren aurka agertu zen Rosas, eta bere burua izendatu zuen gobernari (1829). Alderdi federalistaren buruzagiak batasunaren aldeko alderdiak garaitu zituen 1831n. Hiru urtez aginpidean egon ondoren, Juan Manuel Balcarceren esku utzi zuen Buenos Airesko gobernua, eta hegoalderantz jo zuen, "Basamortuko lehen konkista" izenaz ezagutzen den amerindiarren aurkako guduan borrokatzera (1833).
Buenos Airesera itzuli zenean, Balcarceren aurkako konspirazio batean parte hartu zuen, eta probintziako gobernuburu bihurtu zen, berriro ere. Federalista zela esanagatik, guztiz zentralista izan zen Rosasen diktadura: adierazpen-askatasuna kendu zuen, orobat legebiltzarra, eta ezkutuko polizia eratu zuen oposizioa deuseztatzeko. Argentinaren mende jarri nahi izan zituen Paraguai eta Uruguai, baina, azkenik, Justo José Urkiza buruzagi zuen argentinar, uruguaiar eta paraguaiar koalizioak Rosasen gudarostea menderatu zuen, 1852. urtean, Caseroseko guduan. Ingalaterrara erbesteratu behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311436
* Multimedia: Juan Manuel de Rosas / Q311436
# Juan Mari Arzallus Egiguren

Juan Mari Arzallus Egiguren (Goiatz, Gipuzkoa, 1946) gipuzkoar itzultzailea da.

## Biografia

Filosofia eta Maisu ikasketak egin zituen. Lur Hiztegi Entziklopedikoan aritu da lanean hainbat urtez, eta itzultzaile-lanetan dihardu gaur egun. Berak itzuli ditu, besteak beste, Ismail Kadare albaniar idazlearen bi eleberri.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261037
# Juan Manuel Zubiria Uhagón

Juan Manuel Zubiria Uhagón (Deustu, Bizkaia, 1926ko otsailaren 10a - 2005eko apirilaren 23a) bizkaitar enpresaburua eta politikaria izan zen. Gainera, III. Zubiriako kondea ere izan zen.

## Biografia

Manuel Zubiria Somonte Zubiriako kondearen eta María del Carmen Uhagón Ceballosen semea izan zen. Bere aitona Tomás Zubiria enpresaburua, Bizkaiko Laben Garaien presidente izan zena. Zuzenbidea ikasi ondoren, hainbat enpresetan kontseilari izan zen, tartean Tubos Forjados, Minas del Rif, Fundiciones Eléctricas, Ceplástica, Formica, Tubos Reunidos, Hotel Carlton, Firestone Hispania, Altos Hornos de Vizcaya, Banco de Vizcaya, Altos Hornos del Mediterraneo, Aluminio de Galicia eta Firestone Europa. Gainera Real Sporting Club, Getxoko Arenas eta Federación del Norte de Velako presidentea izan zen.
Politika arloan, Bizkaiko Foru Aldundiaren presidenteordea izan zen.

## Genealogia

Zuhaitz genealogikoa :
Ana Buesa Zubiria
Ana Zubiria Aznar
Patricia Buesa Zubiria
Manuel Zubiria Aznar
Cristina Buesa Zubiria
Luz Zubiria Aznar
Tomás Zubiria Ybarra
María del Mar Zubiria Aznar
Manuel Zubiria Somonte
María del Carmen Somonte Basabe
Juan Manuel Zubiria Uhagón
Mercedes Zubiria Aznar
María del Carmen Uhagón Ceballos
Carmen Zubiria Aznar
Juan Zubiria Aznar
Monica Zubiria Aznar
Antonio Zubiria Aznar :

## Erreferentziak

* ↑ «Zubiria Uhagon, Juan Manuel de - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-11).

## Kanpo estekak

* Datuak: Q109492946
# Juan Mari Areitio

Juan Mari Areitio Elkoro (Abadiño, 1945eko maiatzaren 6a) bertsolari ohi bizkaitarra da.

## Ibilbidea

Gaztetan bere kabuz ikasi zuen bertsotan eta bertsolari gazteentzako hainbat sariketatan hartu zuen parte. 1980. hamarkadan txapelkjeta handietan aritu zen, hirutan Bertsolari Txapelketa Nagusian (1982, 1986 eta 1989an) eta Bizkiakoan ere ibili zen. Birritan iritsi zen finalera, 1987an zazpigarren egin zuen eta 1989an seigarren.

## Txapelketak

* Bizkaiko Txapelketa:
** seigarrena 1992an
** zazpigarrena 1987an

## Erreferentziak

* 1 2 «Juan Mari Areitio» Bertsolari 2022-12-07 (Noiz kontsultatua: 2023-07-11).
* ↑ Elkartea, Xenpelar Dokumentazio Zentroa-Bertsozale. «Araba Eta Bizkaiko Bertsolari Txapelketa (3. 1992) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2023-07-11).

## Kanpo estekak

* Bertsozale.com: Juan Mari Areitio
* Datuak: Q115590249
# Kokapen neurri

Estatistikan eta aldagai kuantitatiboetarako, kokapen neurriak datu multzoaren kokapen jakin bat, bere aldakortasunaren baitan, ematen duten neurriak dira, datuen ehuneko jakin bat gora edo behera uzten duten balioak esaterako. Kokapen neurri dira zentro neurri guztiak eta koantilak. Adibidez, mediana, kokapen neurri gisa, zentroaren neurria ematen digu; pertsona ezberdinen adinari buruzko datuak edukita, bere azpitik pertsona guztien %25 uzten duen kokapena 25garren pertzentila da.
# Kokchetavita

Kokchetavita silikato motako minerala da eta feldspar taldearen kidea da.

## Ezaugarriak

Kokchetavita silikato mineralaren formula kimikoa hau da: ${\ce {K(AlSi3O8)}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Kokchetavite: Mineral information, data and localities.» www.mindat.org (Noiz kontsultatua: 12-05-2019).
# Koke

Kokea harrikatza destilatuz edo petrolioaren hidrokarburoen craking-a eginez lortzen den erregai solidoa da. Ikatzaren kokea labe garaietarako erregai gisa erabiltzen da batez ere, eta petrolioarena elektrodoak eta labeen estalkiak egiteko. Sintesi gasa eta sintesi ura egiteko ere erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q192795
* Multimedia: Coke (fuel) / Q192795
# Kokein

Kokein 1999 urtean Eibarren, sorturiko rock musika taldea da.

## Historia

1999an Fory, Zaloa, Txitxes eta Jatsu elkartu ziren. Handik gutxira Foryk taldea utzi eta Haritz sartu zen taldean. 2002an Gaztelupeko Hotsak disketxearekin taldearen aurkezpen diska izango zena grabatu zuten. Hurrengo urtean Iker gehitu zitzaien eta diska berriak ateratzen joan dira, azkenengoak taldeak autoekoiztuak.

## Diskografia

* Kokein (Gaztelupeko Hotsak, 2002).
* Lotuta egon arren (Gaztelupeko Hotsak, 2004).
* Mundu margotu berri bat (Gaztelupeko Hotsak, 2007).
* Izan (autoekoiztua, 2012).
* Lurpekhariä (autoekoiztua, 2014)
* Lera (autoekoiztua, 2019) - 2 abesti
* Atomika (Mauka Musikagintza, 2022)

## Kolaborazioak

* Basque Planet (2003).
* Bonberenea shuffle (Bonberenea Ekintzak, 2006).
* Hotsak dantzan (Gaztelupeko Hotsak, 2007).

## Erreferentziak

* ↑ MusikaZuzenean TB # 198 : Kokein. (Noiz kontsultatua: 2023-07-27).
* ↑ «Lurpekhariä» www.badok.eus (Noiz kontsultatua: 2022-12-08).
* ↑ «Lera» www.badok.eus (Noiz kontsultatua: 2022-12-08).
* ↑ «Atomika» www.badok.eus (Noiz kontsultatua: 2022-12-08).

## Kanpo estekak

* Datuak: Q31187989
# Kokava nad Rimavicou

Kokava nad Rimavicou Eslovakiako udalerri bat da, Poltárko barrutian kokatuta. 66,27 km²ko azalera du eta 2899 biztanle 2017ko datuen arabera.

## Historia

Idatzizko lehen aipamena 1481. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q123519
* Multimedia: Kokava nad Rimavicou / Q123519
# Koken Kuroki

Koken Kuroki (japonieraz: 黒木 晃賢, 1996ko abuztuaren 22a - ) Japoniako futbolaria da.
Hainbat futbol taldetan jokatu du, esaterako SC Sagamihara.

## Kanpo estekak

* (Japonieraz) J.League Data Site
* Datuak: Q29585097
# Koki Anzai

Koki Anzai (japonieraz: 安西 幸輝, 1995eko maiatzaren 31 - ) Japoniako futbolaria da.
Hainbat futbol taldetan jokatu du, esaterako Tokyo Verdy.

## Kanpo estekak

* (Japonieraz) J.League Data Site
* Datuak: Q16263879
# Koken Kato

Koken Kato (japonieraz: 加藤 弘堅, 1989ko apirilaren 3a - ) Japoniako futbolaria da.
Hainbat futbol taldetan jokatu du, esaterako Kyoto Sanga FC eta Giravanz Kitakyushu.

## Kanpo estekak

* (Japonieraz) J.League Data Site
* Datuak: Q6140362
# Kokhanok (Alaska)

Kokhanok Ameriketako Estatu Batuetako erroldak esleitutako leku bat da. Lake and Peninsula Boroughn kokatuta dago, Alaska estatuan. 152 biztanle ditu, 54,243379 kilometro koadroko azaleran banatuta.

## Ikus, gainera

* Lake and Peninsula Borough

## Kanpo estekak

* Datuak: Q2137823
# Kodai Dohi

Kodai Dohi (japonieraz: 土肥 航大, Dohi Kodai, 2001eko apirilaren 13a -) Japoniako futbolaria da.
Hainbat futbol taldetan jokatu du, esaterako Sanfrecce Hiroshima.

## Kanpo loturak

* (Japonieraz) J.League Data Site
* Datuak: Q64745101
# Kodai Hagino

Kodai Hagino (japonieraz: 萩野 滉大, 2000ko ekainaren 20a - ) Japoniako futbolaria da.
Hainbat futbol taldetan jokatu du, esaterako Nagoya Grampus.

## Kanpo estekak

* (Japonieraz) J.League Data Site
* Datuak: Q51167003
# Kodai Sato

Kodai Sato (japonieraz: 佐藤 幸大, 1985eko abuztuaren 24a - ) Japoniako futbolaria da.
Hainbat futbol taldetan jokatu du, esaterako Grulla Morioka.

## Kanpo estekak

* (Japonieraz) J.League Data Site
* Datuak: Q17159006
# Kodai Watanabe

Kodai Watanabe (japonieraz: 渡辺 広大, 1986ko abenduaren 4a - ) Japoniako futbolaria da.
Hainbat futbol taldetan jokatu du, esaterako Vegalta Sendai eta Montedio Yamagata.

## Kanpo estekak

* (Japonieraz) J.League Data Site
* Datuak: Q2595975
# Kodai Yasuda

Kodai Yasuda (japonieraz: 安田 晃大, 1989ko abuztuaren 8a - ) Japoniako futbolaria da.
Hainbat futbol taldetan jokatu du, esaterako Giravanz Kitakyushu eta Ehime FC.

## Kanpo estekak

* (Japonieraz) J.League Data Site
* Datuak: Q2393427
# Kodai Enomoto

Kodai Enomoto (japonieraz: 榎本 滉大, 1994ko azaroaren 5a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q28007049
# Kodai Fujii

Kodai Fujii (japonieraz: 藤井 航大, 1991ko urtarrilaren 13a - ) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q11622868
# Kodai Nagashima

Kodai Nagashima (japonieraz: 長島 滉大, Nagashima Kodai, 1998ko urtarrilaren 26a -) Japoniako futbolaria da.
Hainbat futbol taldetan jokatu du, esaterako FC Imabari.

## Kanpo estekak

* (Japonieraz) J.League Data Site
* Datuak: Q40030773
# Kodai Sakamoto

Kodai Sakamoto (japonieraz: 坂本 広大, 1995eko irailaren 20a - ) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo estekak

* (Japonieraz) J.League Data Site
* Datuak: Q52717417
# Kodai Senga

Kodai Senga, japonieraz 千賀 滉大, (Gamagōri, Aichi, 1993ko urtarrilaren 30a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Kodai Senga olympedia.org (Ingelesez)

## Kanpo estekak

* Datuak: Q11406818
* Multimedia: Kodai Senga / Q11406818
# Joseph Oughourlian

Joseph Oughourlian (Paris, 1972ko otsailaren 15a) armeniar eta libanoar jatorriko enpresaburu eta kirol kudeatzaile frantziarra da, inbertsioaren arloan diharduena. Oughourlian Lens eta Millonarios futbol kluben jabea da, baita Paduako akziodun gehiengoa ere.
HEC Paris, Sciences Po eta Parisko Unibertsitatea I - Panthéon-Sorbonne lizentziatu zen.

## Biografia

Oughourlian 1994an hasi zuen bere lankidetza-karrera Société Générale-n. 1996an New Yorkera joan zen eta, hurrengo urtean, zuzenean Société Générale-ren fondoak kudeatzen hasi zen. Horrela sortu zuen 2001eko urrian lehen Amber fondoa, zatika, bankuaren hasierako kapitala erabiliz. Ondoren, sei mila milioi aktibo baino gehiago zituen funts bat kudeatu zuen.
2005ean Amber Capital inbertsio funts aktibistak sortu zituen New Yorken, baina hiru urte geroago 2007ko finantza krisiak bere bezeroak eta kudeatzen zituen aktiboak ahuldu zituen. 2012an kudeaketa konpainia Londresera eraman zuen Europan egindako inbertsio ugariengatik, baina baita Milanen bulegoekin ere; Oughourlian ere Italian hogei bat enpresa ezberdinetan inbertitzen aritu da.
2015eko abenduan, Oughourlian Espainiako PRISA prentsa taldeko administrazio kontseilurako izendatu zuten. 2019ko apirilaren 29an presidenteorde izendatu zuten, akziodun nagusia Amber Capital sozietatearen bidez, gero administrazio kontseiluko presidente izendatu zuten 2021eko otsailean. Frantziako Lagardère taldean bere ekintzak amaitu ondoren, bereziki inbertitzen du. Madrileko aferetan; 2021erako Prisa taldearen ia heren baten jabe zen, eta Vivendi, Lagardèreren erasoaren ostean bazkide bihurtu zena, bere akzioen ia hamarren baten jabe zen.
2020ko martxoaren 1etik, hau da, 2020ko burtsaren kraskaduraren ostean, Amber Capitalek 1.100 milioi euro kudeatu zituen aktiboetan.

## Erreferentziak

* ↑ RC Lens : Joseph Oughourlian s’engage à mettre 20 millions sur deux ans
* ↑ Joseph Oughourlian, l’homme qui veut renverser Lagardère
* ↑ Qui est vraiment Joseph Oughourlian, le bienfaiteur du RC Lens ?
* ↑ Joseph Oughourlian, un financier en terrain minier
* ↑ Joseph Oughourlian, le financier qui a conquis le cœur du RC Lens
* ↑ Football : ce mystérieux financier qui investit sur le RC Lens

## Kanpo estekak

* Datuak: Q47491482
* Multimedia: Joseph Oughourlian / Q47491482
# Joseph Pe

Joseph Pe (Lembeek, 1891ko abenduaren 1a - Halle, 1980ko urriaren 31) belgikar txirrindularia izan zen.

## Palmaresa

1923
* 2. Binche-Tournay-Binchen
1925
* 2. Euskal Herriko Itzulian eta etapa bat
* 2. Flandriako Tourrean
1926
* 5. Belgikako Itzulian eta etapa bat

## Kanpo estekak

Joseph Pe - ProCyclingStats
* Datuak: Q3185461
# Joseph Nogaret

Joseph Nogaret (?, 1862 – Baiona, 1934) lapurtar historialaria izan zen. Société des Sciences, Lettres et Arts de Bayonne elkarteko lehendakariorde izan zen eta hiri bereko Euskal Museoa sortzen lagundu zuen. Eusko Ikaskuntzako kide izan zen.
Obra nagusiak:
* Petite Histoire du Pays Basque francais (1923)
* Saint-Jean-de-Luz, des origines à nos jours (1926)
* L´abbaye d´Artous (1930) eta
* Châteaux historiques du Pays Basque Français. Pays de Labourd. Basse Navarre (1930-1934)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/3/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q23039115
# Joseph Paul-Boncour

Joseph Paul-Boncour (Saint-Aignan, Loir eta Cher, Frantzia, 1873ko abuztuaren 4a - Paris, Frantzia, 1972ko martxoaren 28a) frantses politikaria izan zen.

## Biografia

Lan ministroa izan zen (1911) eta Errepublikaren Batasun Sozialista sortu zuen (1931). Senatari (1931-1940) eta Ministroen Kontseiluko lehendakari (1932ko abendua - 1933ko urtarrila) izan zen. Kanpo Arazoetako ministroa izan zen (1933 eta 1938 urteetan), Gerrakoa (1934) eta Estatuko ministroa Genevan (1936).
1940an aginpidea ukatu zion Pétain mariskalari. Errepublikako kontseilari izan zen (1946-1948), San Franciscoko batzarrean parte hartu zuen eta Nazio Batuen gutuna sinatu zuen (1946).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q285865
* Multimedia: Joseph Paul-Boncour / Q285865
# Joseph Paxton

Sir Joseph Paxton (Milton Bryant, Bedfordshire, Ingalaterra, 1803ko abuztuaren 3a - Sydenham, Ingalaterra, 1865eko ekainaren 8a) ingeles margolaria, ingeniaria eta arkitektoa izan zen.

## Biografia

Arkitektura modernoaren aitzindaria izan zen. Arkitekto ingeles autodidakta, Metalez eta beiraz osatutako lehen eraikuntzak egin zituen. Berak eraiki zuen 1851ko Mundu Erakusketa zela eta Londresko Hyde Parken jarri zuten kristalezko jauregia. 70.000 metro karratuko azalera zuen eta kristalez eta aurretik fabrikaturiko eta estandarizatutako metalezko habetxoz egina zegoen erabat. Erakusketa amaitu ondoren, atalez atal hartu, eta Sydenhamen eraiki zuten berriz (1934). 1936an suak suntsitu egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318372
* Multimedia: Joseph Paxton / Q318372
* Espezieak: Joseph Paxton
# Joseph Pholien

Joseph Clovis Louis Marie Emmanuel Pholien (Lieja, 1884ko abenduaren 28a - Brusela, 1968ko urtarrilaren 4a) belgikar politikaria izan zen. Belgikako lehen ministroa izan zen 1950etik 1952ra.
Belgikako armadako teniente graduarekin esku hartu zuen Lehen Mundu Gerran. 1938ko maiatzetik 1939ko otsailera Justizia ministro izan zen Paul-Henri Spaaken gobernuan.
1950eko abuztutik 1952ko urtarrilera bete zuen lehen ministro kargua. Bere agintaldian Leopoldo III.a erregearen abdikazioa eta bere seme Balduinen tronurako igoera gertatu ziren. Belgikako tropek ere esku hartu zuten Koreako Gerran, Nazio Batuen agindupean.

## Kanpo estekak

* Datuak: Q705111
* Multimedia: Joseph Pholien / Q705111
# Joseph Pitton de Tournefort

Joseph Pitton de Tournefort (Aix-en-Provence, 1656ko ekainaren 5a - Paris, 1708ko abenduaren 28a) zientzaliari eta naturalista frantziar bat izan zuen.
Landareen sailkapen bat egin zuen, eta Linnaeusaren aitzindaritzat hartu ohi da

## Lanak

* Élémens de botanique, 1694
* Histoire des plantes qui naissent aux environs de Paris, 1698
* Institutiones rei herbariae, editio altera, 1700 i 1719 (Élémens de botaniquearen itzulpena )
* Relation d'un voyage du Levant, 1717
* Traité de la matière médicale, 1717
* Datuak: Q312959
* Multimedia: Joseph Pitton de Tournefort / Q312959
* Espezieak: Joseph Pitton de Tournefort